**УПУТСТВО ЗА УЧЕШЋЕ НА КОНКУРСУ ЗА СУФИНАНСИРАЊЕ АКТИВНОСТИ У ОКВИРУ ПРОЈЕКАТА ЗА РЕКОНСТРУКЦИЈУ, САНАЦИЈУ И УНАПРЕЂЕЊЕ СВОЈСТАВА ЗГРАДА НА ТЕРИТОРИЈИ ГО МЛАДЕНОВАЦ**

 Предмет Јавног позива је додела средстава за бесповратно суфинансирање активности у оквиру пројеката за реконструкцију, санацију и унапређењe својстава зграда на територији ГО Младеновац, у складу са Одлуком о бесповратном суфинансирању активности на инвестиционом одржавању и унапређењу својстава зграде  ( "Сл. лист града Београда" бр. 96/17 и 101 /19 ), Законом о становању и одржавању зграда („Сл. гласник РС“ бр.104/2016 ), Закон о планирању и изградњи („Сл. гласник РС“ бр.72/2009...37/19 - ЗПИ ) и Правилником о врсти, обиму и динамици активности текућег и инвестиционог одржавања зграда и начину сачињавања програма одржавања („Сл. гласник РС“, бр. 54/2017)

**ВРСТА И ОПИС РАДОВА**

за које се може поднетипријава на јавни позив за суфинансирање активности за реконструкцију, санацију и

унапређењe својстава зграда

**ПАРТИЈА II** износ \_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| ВРСТА РАДОВА |  ОПИС РАДОВА | ТЕХНИЧКА ДОКУМЕНТАЦИЈА иврста акта надлежног органа | ШИРИ ОПИС РАДОВА | ПЛАНИРАНА СРЕДСТВА | УЧЕШЋЕ ГО МЛАДЕНОВАЦ У ПРОЦЕНТИМА |
| **РЕКОНСТРУКЦИЈА** | (чл. 2. став 1.тачка 32. ЗПИ)(**реконструкција** јесте извођење грађевинских и других радова на постојећем објекту у габариту и волумену објекта којима се утиче на испуњавање основних захтева за објекат, мења технолошки процес; мења спољни изглед објекта или повећава број функционалних јединица, врши замена уређаја, постројења, опреме и инсталација са повећањем капацитета) | - подноси се Захтев у поступку обједињене процедуре електронским путем- потребан је ИДЕЈНИ ПРОЈЕКАТ - издаје се Решење о одобрењу за извођење радова - по члану 145. ЗПИ | - поправка или замена елемената постојеће кровне конструкције ради заштите од прокишњавања, односно продора воде и других атмосферских падавина, као и поправка или замена других елемената који су везани за кров (димњаци,вентилациони канали, кровни отвори), -реконструкција дотрајалих електроинсталација у заједничком делу зграде-реконструкција дотрајале водоводне и канализационе мреже (заједничка вертикала)- поправка или замена цевне мреже, грејних тела и делова топловодних, односно гасних постројења зграде, због прскања делова мреже,грејних тела и топловодног, односно гасног система- ојачање темеља објекта и носећих елемената објекта који утичу на носивост и стабилност зграде, као и пешачке стазе око зграде и потпорних зидова који су саставни део зграде,- поправка елемената фасаде и крова за које се утврди да угрожавају безбедност људи и имовине, или ако то није могуће - постављање нових,- уклањање или поправка оштећених делова балкона, тераса, лођа и степеништа зграде за које се утврди да угрожавају безбедност људи и имовине, или ако то није могуће - постављање нових. |  |   **90 %** |
|  |
|  |
| **САНАЦИЈА** | (чл. 2. став 1.тачка 35. ЗПИ)(**санација** јесте извођење грађевинских и других радова на постојећем објекту којима се врши поправка уређаја, постројења и опреме, односно замена конструктивних елемената објекта, којима се не мења спољни изглед, не утиче на безбедност суседних објеката, саобраћаја и животне средине и не утиче на заштиту природног и непокретног културног добра, односно његове заштићене околине, осим рестаураторских, конзерваторских и радова на ревитализацији ) | \* за радове означене звездицом - подноси се Захтев у поступку обједињене процедуре електронским путеми- потребан је ИДЕЈНИ ПРОЈЕКАТи - издаје се Решење о одобрењу за извођење радова - по члану 145. ЗПИза радове наведене у ширем опису радова ( без звездице ) - није потребан акт надлежног органа | \* санација равног крова и замена и/или постављање новог хидроизолационог слоја,\* санација и бојење фасаде објекта,\* поправка оштећеног противпожарног степеништа\* поновно стављање лифта у погон, односно поправка или замена елемената и делова лифта као и испитивање исправности према важећим прописима о лифтовима-поправка или замена инсталација и уређаја за заштиту од пожара,- санација пешачких стаза око објекта, -поправка или замена неисправних громобрана;- поправка или замена хидрофора и његових делова, као и поправка подстанице када због њиховог квара зграда остане без воде,-поправка или замена хидраната, хидрантских црева и других хидрантских делова у згради када дође до прскања, оштећења њихових делова или нестанка воде; * поправка агрегата
 |  |  **90 %** |
|

|  |  |  |  |  |  |
| --- | --- | --- | --- | --- | --- |
| ВРСТА РАДОВА | ПРАВНИ ОСНОВ | ТЕХНИЧКА ДОКУМЕНТАЦИЈА иврста акта надлежног органа | ШИРИ ОПИС РАДОВА | ПЛАНИРАНА СРЕДСТВА | УЧЕШЋЕ ГО МЛАДЕНОВАЦ У ПРОЦЕНТИМА |
| **УНАПРЕЂЕЊЕ ЕНЕРГЕТСКЕ ЕФИКАСНОСТИ ЗГРАДЕ** |  члан 4. ЗПИ- унапређење енергетске ефикасности је смањење потрошње свих врста енергије, уштеда енергије и обезбеђење одрживе градње применом техничких мера, стандарда и услова планирања, пројектовања, изградње и употребе зграда и простора. | за радове обележене звездицом ( \* ) -подноси се Захтев у поступку обједињене процедуре електронским путем- потребан је ИДЕЈНИ ПРОЈЕКАТ ( издаје се Решење о одобрењу за извођење радова - по члану 145. ЗПИза радове који нису обележени звездицом - није потребан акт надлежног органа | \* извођење радова на постављању спољње термо-изолације- уградња нових улазних врата и - монтажа нових прозора у ходницима и светларницима  |  |  **90%** |

 |

**ОЧЕКИВАНИ И МОГУЋИ ТРОШКОВИ:**

|  |  |  |  |
| --- | --- | --- | --- |
| РГЗ | ИЗВОД ИЗ ЛИСТА НЕПОКРЕТНОСТИ | 1.250,00 ДИН. |  |
| ИЗРАЂИВАЧ ТЕХНИЧКЕ ДОКУМЕНТАЦИЈЕ | ИДЕЈНИ ПРОЈЕКАТ /ПРОЈЕКАТ ЗА ГРАЂЕВИНСКУ ДОЗВОЛУ |  2-4 Е / м2 ( договор ) |  |
| УПРАВА- ТАКСЕ -( ЗА РЕШЕЊЕ ПО ЧЛ. 145. ЗПИ ) | - на захтев ( локална ): - на захтев поднет електронским путем преко ЦИС-а : - на решење ( републичка ): - на решење ( локална ): | 310,00 дин.2.000,00 дин.5.630,00 дин. 530,00 дин. |  |

 Учесници јавног позива :

Учесници јавног позива могу бити стамбене заједнице и друга правна лица, обухваћени утврђеним урбанистичким зонама у складу са Одлуком о утврђивању урбанистичких зона и блокова за одржавање и унапређење својстава зграде на територији града Београда („Сл.лист града Београда“, бр.101/19).

 Потребна документација :

Пријава на јавни позив за суфинансирање активности за реконструкцију, санацију и унапређење својстава зграда садржи име и презиме управника/професионалног управника стамбене заједнице, адресу и кратак опис тренутног стања зграде – опис пројекта.

Уз пријаву на јавни позив подноси се следећа документација:

1. Решење о регистрацији стамбене заједнице,
2. Извод из листа непокретности са копијом плана катастарске парцеле не старији од 6 месеци,
3. Оверен предмер и предрачун радова од стране стручног лица, (односно идејни пројекат којим су обухваћене активности дефинисане конкурсом у циљу спречавања настанка штетних последица),
4. Одлука скупштине стамбене заједнице о подношењу пријаве на јавни позив;
5. Доказ да активности за које се траже средства по конкурсу нису финансирана од стране другог буџетског корисника,
6. Извод из програма одржавања зграде у коме су наведене активности за текућу годину, у складу са предметом Јавног позива
7. Оверену изјаву којом управник зграде потврђује да располаже осигураним финансијским средствима од стране власника посебних делова за учешће на конкурсу, а у складу са предмером и предрачуном који је саставни део пројектне документације, као и изјава о сагласности да ће финансирати евентуалне додатне трошкове, као и изјаву да осигураним финансијским средствима и средствима за евентуалне трошкове неће располагати до завршетка радова.
8. друга документација од значаја за спровођење пројекта.

**Критеријуми и мерила за вредновање и рангирање поднетих пријава (чл. 9 Одлуке).**

Критеријуми и мерила за вредновање и рангирање поднетих пријава утврђени су Одлуком о бесповратном суфинансирању активности на инвестиционом одржавању и унапређењу својстава зграда.

Избор пројеката који ће бити суфинансиран у складу са одредбама ове одлуке врши се применом следећих критеријума:

1) **циљеви који се постижу**: обим задовољавања јавног интереса, степен унапређења својстава зграде на којима се спроводе активности обухваћене пројектом;

2) **референце пројекта:** статус, односно намена зграде;

3) **суфинансирање пројекта из других извора:** сопствених прихода, фондова Европске уније, поклона, донација, легата, кредита и друго, у случају недостајућег дела средстава за финансирање пројекта и ефикасност коришћења средстава (да ли су раније коришћена средства буџета Града Београда, односно градских општина и ако јесу, да ли су обавезе предвиђене уговором у свему испуњене);

4) **степен оштећења објекта** (опасност по живот и здравље људи и за безбедност саобраћаја, естетска оштећења, смањена употребна вредност објекта, смањен квалитет становања).

Максимални број бодова који се може доделити изабраном пројекту је 100.

Ближа мерила за избор пројеката применом критеријума из става 1. овог члана утврђују се конкурсом.

Мерила за доделу средстава вршиће се на следећи начин:

|  |  |
| --- | --- |
| 1) циљеви који се постижу  | максимално 30 бодова  |
| - обим задовољавања јавног интереса  | 20 бодова  |
| - степен унапређења својстава зграде  | 10 бодова  |
| 2) референце пројекта:  | максимално 15 бодова  |
| - статус објекта, односно намена зграде (објекти који уживају неки од видова заштите у смислу закона о културним добрима -15 бодова, стамбена зграда и стамбено пословна зграда - 10 бодова и остале зграде - 5 бодова)  |   |
|  |  |
| 3) суфинансирање пројекта из других извора у случају недостајућег дела средстава за финансирање пројекта и ефикасност коришћења средстава:  | максимално 25 бодова  |
| - из сопствених прихода (10% - 5 бодова, 20% - 50% - 10 бодова и више од 50% - 15 бодова) | 15 бодова  |
| - из фондова Европске уније, поклона, донација, легата, кредита и друго, - ефикасност коришћења средстава (да ли су раније коришћења средства буџета Града Београда, односно градских општина и ако јесу, да ли су обавезе предвиђене уговором у свему испуњене) | 5 бодова5 бодова  |
| 4) степен оштећења објекта  | максимално 30 бодова  |
| - степен оштећења објекта (опасност по живот и здравље људи и за безбедност саобраћаја, смањена употребна вредност објекта, смањен квалитет становања – 20 бодова и естетска оштећења 10 бодова) |  |
|  |  |

За испуњеност прописаних услова и критеријума учесник конкурса прилаже одговарајуће доказе.

Вредност сваког критеријума представља збир бодова припадајућих мерила.

Да би средства била додељена, потребно је да пројекат оствари најмање 50 бодова, с тим да ће средства бити додељена учесницима конкурса за суфинансирање активности на пројектима са највећим бројем бодова, до висине укупно одобрених средстава.

У случају да два или више пројекта буду вреднована истим бројем бодова, предност у додели средстава имаће учесници са пројектима који су добили већи број бодова по основу статуса објекта, односно намене зграде.

Први и основни критеријум за утврђивање ранг листе поднетих пријава на јавни конкурс су циљеви који се постижу: обим задовољавања јавног интереса, степен унапређења својстава зграде на којима се спроводе активности обухваћене пројектом.

Примена првог критеријума искључује примену осталих критеријума.

Други критеријум је статус, односно намена зграде.

Трећи критеријум, који ће се примењивати у случају када се ради о зградама из истог приоритетног блока или о зградама које се налазе у блоковима, односно зонама који нису наведени као приоритетни, јесте проценат учешћа зграде у финансирању радова.

Четврти критеријум, који ће се примењивати онда када се приоритет не може одредити на основу прва 3. критеријума - степен оштећења објекта (опасност по живот и здравље људи и за безбедност саобраћаја смањена употребна вредност објекта, смањен квалитет становања и естетска оштећења).

**Додела средстава за суфинасирање активности на пројектима за реконструкцију, санацију и унапређења својстава зграде врши се на основу јавног конкурса, који ће расписати ГО Младеновац током 2020.године, а конкурс спроводи Комисија коју ће образовати ГО Младеновац.**